สวัสดีค่ะ ตอนนี้หนูเป็นนิสิตชั้นปีที่1 ต้องเข้ามาเรียนในกรุงเทพ รู้สึกคิดถึงบ้านมากเลยค่ะ ร้องไห้ทุกวัน ไม่หิว ไม่อยากทำอะไร เจออะไรนิดหน่อยก็ร้องไห้ โทรหาที่บ้านได้ยินเสียงคนที่บ้านก็จะร้องไห้ พยายามออกไปเจอเพื่อนๆแล้วก็ดีขึ้นแค่ตอนที่ออกไปเจอเพื่อน พออยู่คนเดียว ก็เริ่มรู้สึกเศร้าอีกแล้วค่ะ เป็นอย่างนี้มาจะอาทิตย์หนึ่งแล้ว อยากทราบว่าควรรับมืออย่างไรดีค่ะ เพราะจะเปิดเทอมแล้วกลัวกระทบกับเรื่องเรียนมากๆ เลยพลอยทำให้กังวลกับเรื่องเรียนขึ้นอีกด้วย
สวัสดีค่ะ อาการคิดถึงบ้าน หรือรู้สึกไม่คุ้นชินกับสถานที่ใหม่ ทำให้รู้สึกหดหู่ ร้องไห้ เศร้า ดังกล่าวมานั้น อาจจะเป็นอาการที่เกิดได้ตามปกติ เมื่อต้องเปลี่ยนสถานที่ใหม่ อาจจะต้องใช้เวลาในการปรับตัว ซึ่งจะใช้เวลานานเท่าไรก็ขึ้นกับบุคคลค่ะควรสังเกตอาการอันตรายที่เข้าข่ายว่าอาจจะมีปัญหาสุขภาพจิต เช่น อาการที่เป็นเป็นมากจนทำให้เสียการเรียน การทำงาน การเข้าสังคม หรือทำให้้เก็บตัวมาก พฤติกรรมาการกิน การนอนเปลี่ยนแปลงไป มีความคิดอยากฆ่าตัวตาย ทำอะไรที่เคยชอบทำก็ไม่สนุกเหมือนเดิม เป็นต้นหากมีอาการดังกล่าวติดต่อกันเกิน 2 สัปดาห์ขึ้นไป ไม่มีช่วงที่ดีขึ้นเลย ควรไปพบแพทย์เพื่อตรวจเพิ่มเติม เบื้องต้นทำใจให้สบาย น่าจะเป็นระยะปรับตัว พยายามหาสิ่งใหม่ๆที่ชอบทำ ออกไปพบปะและเปิดใจกับเพื่นอใหม่ๆให้มากขึ้นค่ะ